CIUDADES - JACH'A MARKANAKTUQITA
800 wawanakaw Fundación Alalay uksanx jan kawksarus mistusa qamasipxi
Publicado el 07/11/2014
Fundación Alalay ukax internado ukhamawa, Bolivia markanx kimsa departamento-tuqinaw
utji: Santa Cruz, Cochabamba, La Paz ukjamaraki El Alto markana. Uka internado utax
1990 maratpachaw kawkïr wawanakati jan awkini jan taykani jikxatasipki jupanakarux
yanapt’xatayna, wawanakax pisin qamasiri jilat kullakanakan wawanakapaw
uksankapxi.
Claudia Gonzales, Fundación Alalay uksan jilïripax yatiyawayiwa, jichhürux kusisitaw
jikxatasipxta kunati SOBOCE empresan irnaqirinakaw aksar purt’anipxi, jupanakaw
qunuñanaka, utanaka, anatañanaka, ikiñ utanak jiwak q’umacht’awayapxi, pinturamp
jawst’asina ukjamarakiw ch’usawjanakarux panqaranak ayruntt’awyapxi, sasinwa
kullakax qhanañchawayi.
Maysatxa Betty, Ana Gonzales, José MarÃa Tarifa wawanakax sapxarakiwa, mamitajax
juykhuwa, janiw awkinïkti, wali pisin qamasipxayäta, ukataw chika arumpach utat
jaltaniwayxapxta, PolicÃa akarux irpanitu, ukatjamaw akan qhiparawayxta, janiw nänakax
akat utarux sarapkti, mara tukuyakiw taykajax juti, ukampis walikiw akan yatiqasipkta,
irnaqapxaraktwa.
Khitis Fundación Alalay ukarux yanappacha ‘quién apoya a la Fundación Alalay’
Claudia kullakax sarakiwa, estadux manq’añanakampiw yanapt’apxitu, jilpachax
empresas privadas jupanakaw qullqimpi, manq’añanakampi, isinakampi, material escolar
ukanakamp yanapt’apxitu, kunati pusi markanakanxa 800 wawanakaw utjxi, Huajchilla
uksansti 54 wawanakaw utjapxaraki; ukat jilpachax Cemento luririnakaw yanapapxarakitu.
ayr_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn cat_Latn ayr_Latn ayr_Latn ayr_Latn ayr_Latn